Frutiger Grotesk
Frutiger er en groteskskrift designet af Adrian Frutiger og lanceret i 1977. Den er udarbejdet på grundlag af en skilteskrift, han havde skabt i 1970 til Charles de Gaulle-lufthavnen i Paris.
Typisk for trykskriften Frutiger er de små bogstavers åbne inderrum og deres optisk fint tilpassede indbyrdes afstand i et satsbillede, hvilket giver tekster sat i Frutiger en høj grad af tydelighed.